**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ζαγορά 2 Φεβρουαρίου 2019**

**Πρόταση ένταξης πέντε έργων από τον Δήμο Ζαγοράς - Μουρεσίου στο πρόγραμμα CLLD/LEADER**

Αξιοποιώντας προγράμματα και χρηματοδοτικά εργαλεία που αποτελούν πολλαπλασιαστή ανάπτυξης των τοπικών κοινωνιών, ο Δήμος Ζαγοράς - Μουρεσίου κατέθεσε πρόταση ένταξης πέντε έργων στο πρόγραμμα CLLD/LEADER της ΟΤΔ Ε.Α.Π. Α.Ε με τίτλο: «Στρατηγικοί πυλώνες για την βιώσιμη ανάπτυξη στη Μαγνησία και τις Β. Σποράδες για έργα Δημόσιου χαρακτήρα».

Πρόκειται ειδικότερα για τα έργα:

1. «iEastpelion- Ανάπτυξη Ολοκληρωμένης Ψηφιακής Λιαδραστικής Εφαρμογής Κινητών Συσκευών για την Προβολή των Τοπικών Φυσικών και Πολιτιστικών Τουριστικών Πόρων της Περιοχής του Λήμου Ζαγοράς - Μουρεσίου», με προϋπολογισμό 68.138,00€ συμπ. Φ.Π.Α. 2. «Ολοκληρωμένο Ευφυές Σύστημα Έγκαιρης Πυρανίχνευσης για Δάσος του Δήμου Ζαγοράς Μουρεσίου», με προϋπολογισμό 52.204,00€ συμπ. Φ.Π.Α.

3. «Αποκατάσταση τοξωτού γεφυριού Τσαγκαράδας θέση Κακοσκάλι», προϋπολογισμού 77.134,15 € συμπ. Φ.Π.Α

4. «Συντήρηση, ανάδειξη και σήμανση πεζοπορικών διαδρομών (μονοπατιών) Δήμου Ζαγοράς - Μουρεσίου», προϋπολογισμού 248.000,00 € συμπ. Φ.Π.Α. (Διαδημοτική Συνεργασία με τον Δήμο Βόλου.

5. «Μετασκευή δημοτικού κτιρίου (πρώην δημοτικού σχολείου Πουρίου) σε χώρο μνήμης Δ. Γ. Κασλά», προϋπολογισμού 161.942,20 € συμπ. Φ.Π.Α. (Προγραμματική Σύμβαση με την Περιφέρεια Θεσσαλίας).

"Με όραμα και αυτοπεποίθηση, παρά τα τεράστια προβλήματα που αντιμετωπίσαμε από τα ακραία καιρικά φαινόμενα, πορευόμαστε με γνώμονα την ανάπτυξη της περιοχής. Αξιοποιούμε κάθε χρηματοδοτική ευκαιρία, συμμετέχουμε σε δράσεις και αυτοδιοικητικές πρωτοβουλίες, αναζητούμε προγράμματα και αναπτύσσουμε συνεργασίες για τη δίκαιη, βιώσιμη και μακροχρόνια ανάπτυξη του τόπου μας", σχολίασε ο Δήμαρχος κ. Παν. Κουτσάφτης, επισημαίνοντας την εξαιρετική δουλειά της Εταιρείας Ανάπτυξης Πηλίου αλλά και τη συνδρομή φορέων για να ξεπεραστούν εμπόδια.